مولود چاووش اوغلی، بروندی تشقی علاقه ‌لر و خلق ‌ارا همکارلیک وزیری علین ایمی نیا‌میتوی بیلن رسمي مهمانخانه ده اویوشتیرگن مشترک مطبوعات انجمنیده، بعضی عرب مملکتلری تامانیدن قطرگه نسبتاً کیریتیلگن تحریملر نتیجه‌ سیده توغیلگن معماگه توخته‌ لدی و بو مسئله‌ نی حل قیلیش گه حصه‌ قوشیش اوچون دیپلوماتیک فعالیتلر باشله‌ تگن لیکلرینی قید ایتدی.
جمهور رئیس رجب طیب ایردوغان نینگ هم اسلام عالمی، هم ده دنیا نینگ تورلی دولتلریدن کوپلب رهبرلر، شاه لر، امیرلر، جمهور رئیس و باش وزیرلرگه قونغراق قیلگن لیگینی ایسله ‌تگن چاووش اوغلی باش وزیر بن علی ییلدیریم نینگ هم تینگداشلری بیلن موجود معمانی بهاله‌ گن لیگینی و ترکيه‌ نینگ بو حقده ‌گی قره شلرینی، معمانی حل قیلیش اوچون قنده ‌ی فکرلری بارلیگینی ییتکزگن لیگینی معلوم قیلدی.
چاووش اوغلی شخصی نینگ هم خلق‌ ارا تشکیلات وکیللری، بیرلشگن ملتلر تشکیلاتی باش کاتبی آنتونیو گوترس و دنیا نینگ بیر نیچه‌ دولتی نینگ تشقی ایشلر وزیری بیلن فکر المشگن لیگینی بیلگیلب،
«قطرگه شونینگدیک کیره ‌کلی دستورلر تیارلنگودیک بولسه سعودی عربستانگه باره‌ من. البته‌‌ شو نقطه‌ ده سعودی عربستان نینگ فکری و توصیه ‌لری هم مهم ‌دیر. بیز قنده‌ ی حصه‌ قوشه آلیشیمیز، قنده‌ ی یاردم بیره آلیشیمیز مسأله ‌سینی قولگه آله میز. بو مسأله ‌لر نینگ اوز اورنیده قولگه آلینیشی ایسه ینه - ده‌ مضمونلی و فایده ‌لی بوله‌ دی دیگن فکرده ‌میز» دیب ایتدی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
